stanford-oval/wikipedia huggingface dataset:
รายชื่อวัดในจังหวัดนครปฐม
วัดราษฎร์ในจังหวัดนครปฐม > วัดราษฎร์ในอำเภอดอนตูม > วัดราษฎร์มหานิกาย

วัดดอนตูม ตำบลสามง่าม
วัดตะโกสูง ตำบลสามง่าม
วัดอรัญญิการาม (สามง่าม) ตำบลสามง่าม
วัดแหลมมะเกลือ ตำบลสามง่าม
วัดทุ่งพิชัย ตำบลห้วยพระ
วัดเลาเต่า ตำบลห้วยพระ
วัดห้วยพระ ตำบลห้วยพระ
วัดทุ่งสีหลง ตำบลลำเหย
วัดลำเหย ตำบลลำเหย
วัดดอนพุทรา ตำบลดอนพุทรา
วัดหัวถนน ตำบลดอนพุทรา
วัดหนองกระพี้ ตำบลบ้านหลวง
วัดสระสี่เหลี่ยม ตำบลดอนรวก
วัดสุขวราราม ตำบลดอนรวก
วัดกงลาด ตำบลห้วยด้วน
วัดทุ่งผักกูด ตำบลห้วยด้วน
วัดลำลูกบัว ตำบลลำลูกบัว
วัดบ้านหลวง ตำบลบ้านหลวง
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี
ส่วนที่เหลือของโลก

ธงที่ใช้แทน "ส่วนที่เหลือของโลก" ในเว็บไซต์ลงคะแนนเสียงของการประกวดเพลงยูโรวิชัน
ในการแข่งขันกีฬาและเกมระดับนานาชาติ ส่วนที่เหลือของโลก หรือ ประเทศอื่นๆ มักหมายถึงทีมผู้เล่นจากประเทศหลายประเทศแข่งขันกับบุคคลคนเดียวหรือทีมจากกลุ่มเดียว เช่น สโมสรหรือประเทศ
ภาพรวม

เนื่องจากทีมส่วนที่เหลือของโลกมักมีประสบการณ์น้อยมากในการเล่นร่วมกันหรือทำงานเป็นทีม ความสามารถของทีมจึงไม่ถือเป็นตัวบ่งชี้ความสามารถที่แท้จริงไม่ว่าจะในแข่งขันในฐานะส่วนบุคคลหรือในฐานะสมาชิกของทีมประจำของพวกเขา ดังนั้นเกมที่เล่นกับทีมส่วนที่เหลือของโลกจึงมักไม่ถือเป็นการแสดงความสามารถที่แท้จริงของส่วนที่เหลือของโลกหรือทีมที่แข่งขันกับพวกเขา ดังนั้น การแข่งขันกับทีมที่เหลือของโลกจึงมักจัดขึ้นเป็นงานครั้งเดียว ไม่ว่าจะเป็นเกมกระชับมิตรหรือเพื่อวัตถุประสงค์พิเศษที่ไม่ใช่การแข่งขัน เช่น ความช่วยเหลือระหว่างประเทศ หรือการรำลึก
อย่างไรก็ตาม งานบางงานดังกล่าวสามารถจัดการแข่งขันที่น่าตื่นตาตื่นใจและเข้มข้นได้ เช่น เกมหมากรุกระหว่างแกรี คาสปารอฟและส่วนที่เหลือของโลกในปี 1999 และการแข่งขันหมากรุกแมตช์สหภาพโซเวียตและรัสเซียปะทะส่วนที่เหลือของโลก
ในการแข่งขันกีฬา

ในกีฬารักบี้ ทีมสัญชาติอื่นได้ลงแข่งขันตั้งแต่ปี 1904 ถึง 1975 ในรักบี้ยูเนียน โดยทีมบริติชแอนด์ไอริชไลออนส์ปะทะทีมส่วนที่เหลือของโลกที่ 15 ในปี 1986
ในกีฬาบาสเก็ตบอล การแข่งขันไชรซิงสตาร์สชาเลนจ์ของเอ็นบีเอเผชิญหน้ากับทีมสหรัฐอเมริกากับทีมโลกตั้งแต่ปี 2015
ในการแข่งขันอื่นๆ > การประกวดเพลงยูโรวิชัน

ในวันที่ 22 พฤศจิกายน ค.ศ. 2022 สหภาพการแพร่สัญญาณวิทยุและโทรทัศน์แห่งยุโรปได้ประกาศว่าตั้งแต่ปี 2023 การประกวดเพลงยูโรวิชันจะรวมผลการลงคะแนนเสียงจากผู้ลงคะแนนจากประเทศที่ไม่ได้เข้าร่วมเป็นครั้งแรก ผู้ชมจากประเทศเหล่านี้จะสามารถลงคะแนนเสียงในรายการทั้งหมด โดยคะแนนเสียงจะถูกรวมและแสดงเป็นคะแนนชุดเดียวกันในชื่อ "ส่วนที่เหลือของโลก"
| 0 | 1 | 2 | 3 |
| --- | --- | --- | --- |

| คะแนน | รอบรองชนะเลิศรอบที่ 1 | รอบรองชนะเลิศรอบที่ 2 | รอบชิงชนะเลิศ |
| 12 คะแนน |  อิสราเอล |  แอลเบเนีย |  อิสราเอล |
| 10 คะแนน |  ฟินแลนด์ |  อาร์มีเนีย |  ฟินแลนด์ |
| 8 คะแนน |  ลัตเวีย |  ออสเตรีย |  อาร์มีเนีย |
| 7 คะแนน |  สวีเดน |  ออสเตรเลีย |  สวีเดน |
| 6 คะแนน |  โปรตุเกส |  สโลวีเนีย |  แอลเบเนีย |
| 5 คะแนน |  เช็กเกีย |  เบลเยียม |  ยูเครน |
| 4 คะแนน |  มอลโดวา |  ลิทัวเนีย |  นอร์เวย์ |
| 3 คะแนน |  โครเอเชีย |  ไอซ์แลนด์ |  โครเอเชีย |
| 2 คะแนน |  เซอร์เบีย |  เอสโตเนีย |  สเปน |
| 1 คะแนน |  มอลตา |  จอร์เจีย |  ฝรั่งเศส |
| 0 | 1 | 2 | 3 |
| --- | --- | --- | --- |

| คะแนน | รอบรองชนะเลิศรอบที่ 1 | รอบรองชนะเลิศรอบที่ 2 | รอบชิงชนะเลิศ |
| 12 คะแนน |  ยูเครน |  อิสราเอล |  อิสราเอล |
| 10 คะแนน |  ไอร์แลนด์ |  เนเธอร์แลนด์ |  ยูเครน |
| 8 คะแนน |  โครเอเชีย |  อาร์มีเนีย |  โครเอเชีย |
| 7 คะแนน |  สโลวีเนีย |  เอสโตเนีย |  ไอร์แลนด์ |
| 6 คะแนน |  ลักเซมเบิร์ก |   สวิตเซอร์แลนด์ |   สวิตเซอร์แลนด์ |
| 5 คะแนน |  ลิทัวเนีย |  กรีซ |  อาร์มีเนีย |
| 4 คะแนน |  เซอร์เบีย |  จอร์เจีย |  ลักเซมเบิร์ก |
| 3 คะแนน |  โปรตุเกส |  นอร์เวย์ |  กรีซ |
| 2 คะแนน |  ออสเตรเลีย |  ซานมารีโน |  ฝรั่งเศส |
| 1 คะแนน |  ฟินแลนด์ |  เช็กเกีย |  อิตาลี |
ยาไอซ์

ยาไอซ์ หรือ เมทท์แอมเฟตตามีน เป็นหัวเชื้อเคมีสารอนุพันธ์ุสกัดบริสุทธิ์ในกลุ่มแอมเฟตามีน อนุพันธ์ประกอบส่วนหนึ่งที่พบเป็นองค์ประกอบทางเคมีอยู่ในยาบ้า จัดประเภทนับเป็นยากลุ่มออกฤทธิ์ต่อจิตและประสาทประเภทที่ 1 เช่นเดียวกันโดยเกี่ยวพันกันทั้งกลุ่ม ตามพระราชบัญญัติยาเสพติด (พรบ. ยาเสพติด) พ.ศ. 2522
ประวัติ

แอมเฟตามีน เป็นสารที่ถูกสังเคราะห์ขึ้นมาในปี ค.ศ. 1887 โดย นักวิทยาศาสตร์ชาวเยอรมันชื่อ เอเดเลียโน (Edeleno) ในรูปของแอมเฟตามีนซัลเฟต (Amphetamine Sulphate) ต่อมาในปี ค.ศ. 1888 นักวิทยาศาสตร์ชาวญี่ปุ่น ก็สามารถ สังเคราะห์อนุพันธ์ของแอมเฟตามีนได้อีกตัวหนึ่งคือ เมแทมเฟตามีน (Methamphetamine) ซึ่งมีผลต่อระบบ ประสาทส่วนกลางได้รุนแรงกว่า
ในอดีตที่ ประเทศสหรัฐอเมริกาแอมเฟตามีนถูก ใช้เป็นยารักษาโรคหลายชนิด ที่นิยมแพร่หลายเป็นยาดมแก้หวัด คัดจมูก ชื่อยาเบนซีดรีน (Ben zedrine) มีไส้กระดาษชุบด้วยน้ำยาบรรจุไว้ใน หลอดให้สูดดม แต่ก็มีผู้นำมาใช้ในทางที่ผิดเพื่อกระตุ้นร่างกาย และลดความอ้วน โดยนำไส้กระดาษซับมาจุ่มน้ำเพื่อละลายตัวยา แล้วนำมาใช้กินแทน ต่อมามีการผลิตแอมเฟตามีนอยู่มาในรูปยาเม็ดใช้กันอย่างแพร่หลายจนกลายเป็นยาสามัญประจำบ้าน ไม่ต้องมีใบสั่งยาก็ซื้อหามาใช้ได้ ในขณะนั้นมีการโฆษณาสรรพคุณของ แอมเฟตามีนว่าสามารถรักษาโรคได้ถึง 39 โรค เช่น โรคจิต โรคประสาท โรคซึมเศร้า โรคปวดศีรษะ เป็นต้นโดยไม่ได้ตระหนักถึงฤทธิ์ของยาที่ทำให้เสพติดกันมากนัก และมีประชาชนจำนวนมากที่นำมาใช้ในทางที่ผิด ในปี ค.ศ. 1939 สำนักงานคณะกรรมการ อาหารและยาของสหรัฐอเมริกาประกาศให้ยาจำพวกแอมเฟตามีนเป็นยาควบคุมซึ่งต้องมีใบสั่งยาจากแพทย์จึงจะซื้อได้ ทำให้การใช้ยาชนิดนี้ลดน้อยลงจากท้องตลาด และเริ่มมีการผลิตและจำหน่ายผิดกฎหมายอย่างแพร่หลาย และได้เข้ามาแพร่ระบาดในประเทศไทย ในช่วงปี ค.ศ. 1967
ลักษณะของเม็ดยา

ยาไอซ์เป็นผลึกใสคล้ายก้อนน้ำแข็ง จึงเป็นที่มาของชื่อยาไอซ์ ความบริสุทธิ์ของยาค่อนข้างสูง ออกฤทธิ์แรงกว่ายาบ้ามากจึงมีคนเรียกว่ายาไอซ์' ในขณะที่ต่างประเทศมักนิยมเรียกว่า Crystal Meth
การออกฤทธิ์

การออกฤทธิ์ต่อร่างกาย
การออกฤทธิ์ของแอมเฟตามีนจะส่งผลต่อระบบประสาทส่วนกลาง ซึ่งทำหน้าที่เก็บความจำความคิดและควบคุมการทำงานของอวัยวะต่าง ๆ เช่นการเคลื่อนไหว การทรงตัว การถ่ายทอดความรู้สึกทำให้ตื่นตัว เคลิบเคลิ้ม ร่าเริง ไม่เหนื่อย ไม่ง่วง ตาแข็ง นอนไม่หลับคล้ายเป็นยาเพิ่มพลัง มีผลต่อระบบหัวใจและหลอดเลือดกระตุ้นหัวใจทำให้เกิดอาการใจสั่น การไหลเวียนเลือดล้มเหลว เจ็บหน้าอกกระทบต่อทางเดินหายใจ จังหวะการหายใจไม่ปกติ มีผลต่อระบบการเดินอาหาร ปากแห้ง เบื่ออาหาร ไม่หิว คลื่นไส้ อาเจียน ท้องเสียและส่งผลต่อพฤติกรรมทางเพศ ซึ่งเมื่อเสพติดยาแล้วจะส่งผลให้สมรรถภาพทางเพศลดลง  แต่ในผู้ใช้ไอซ์บางกลุ่มก็มักเสพเพื่อกระตุ้นอารมณ์ทางเพศหรือเพิ่มอรรถรสในการร่วมเพศ ทำให้ร่วมเพศได้นานขึ้นบางรายเสพแล้วมีความต้องการทางเพศสูง จึงมักเป็นที่นิยมในกลุ่มสาวไซด์ไลน์ แต่ต้องใช้ยาในปริมาณที่พอดี ในกลุ่มผู้เสพที่มีอายุในข่วงวัยทำงานพบมากที่ใช้ไอซ์เป็นประจำแต่สามารถควบคุมปริมาณการเสพได้จึงใช้แอมเฟตามีนให้เป็นประโยชน์ได้ในชีวิตประจำวันทุกวัน เสพในขนาดที่ไม่สูงนักจะทำให้ผู้ใช้รู้สึกสบายใจ กระปรี้กระเปร่า สมองปรอดโปร่ง คิดงานหรือสร้างสรรค์งานได้อย่างอัจฉริยะ ไม่ง่วงเหงา หาวนอนแต่หากใช้เป็นประจำและในปริมาณที่มากจะทำให้เกิดอันตรายเพราะเสมือนร่างกายจะถูกใช้งานหนัก ไม่มีเวลาพักผ่อน สุขภาพของผู้ใช้ยาจะทรุดโทรมและเมื่อมีการเพิ่มขนาดและความถี่ในการใช้ยามากขึ้น ที่สุดจะส่งผลกระทบต่อระบบประสาท เกิดอาการทางจิต พฤติกรรมเปลี่ยนไปในทางก้าวร้าว หงุดหงิด ขาดเหตุผลหลงผิด ประสาทหลอน ความจำเสื่อม กล้ามเนื้อกระตุก มีการเคลื่อนไหวมากขึ้น อารมณ์เปลี่ยนแปลงง่ายถึงกับเพ้อคลั่งและหากใช้ยาในปริมาณที่สูงมาก อาจทำให้ชักและหมดสติได้การใช้ยาที่จะก่อให้เกิดการติดยาจะมีการใช้ยาเป็นประจำ และต้องเพิ่มปริมาณขึ้นเรื่อย ๆ เพราะมีการทนทานต่อยา (Tolerance) ต้องการยาในปริมาณที่มากขึ้นเรื่อย ๆ ทั้งทางจิตใจและร่างกายการพึ่งพาทางจิต (Dependence) เกี่ยวข้องกับอารมณ์ ทำให้ต้องการยาอยู่เรื่อย ๆ เมื่อหยุดใช้ยาทันทีจะมีอาการขาดยา (Withdrawal) จะแสดงอาการอ่อนเพลียมาก ง่วงนอนจัด ปวดกล้ามเนื้ออย่างรุนแรง หิวจัด ความคิดสับสนวกวน หงุดหงิด หลังจากหยุดยาอาจเกิดอาการสะท้อนกลับ (Rebound Phenomene) ของอารมณ์จากตื่นตัว ร่าเริง จะเป็นซึมเศร้าและถึงขั้นฆ่าตัวตายได้ซึ่งก็จะส่งผลกระทบไปรอบด้านทั้งทางตรงและทางอ้อม
แอมเฟตามีนที่เป็นส่วนประกอบของยาบ้า สามารถ เสพเข้าสู่ ร่างกายทั้งการรับประทาน ฉีดเข้าเส้นเลือด และสูดดมไอ แต่การออกฤทธิ์และความรุนแรงจะแตกต่างกัน หากใช้โดยวิธีรับประทานกว่ายาจะผ่านกระเพาะอาหาร เข้าสู่กระแสเลือดแล้วไปออกฤทธิ์ที่สมองต้องใช้ระยะเวลาประมาณ 20-30 นาที และยาบางส่วนจะถูกทำลายที่กระเพาะอาหารและที่ตับ ทำให้ความรุนแรงของยาลดน้อยลง การฉีดเข้าเส้นเลือด และการสูบไอ ฤทธิ์ของยาจะผ่านเข้าสู่สมองเร็วมากในระยะเวลาไม่กี่วินาที ทำให้ผู้เสพเกิดอาการกระชุ่มกระชวย และมีความสุข (Euphoria) ทันที เป็นเหตุให้ผู้เสพติดใจในฤทธิ์ของยาอย่างรวดเร็ว ยาบ้าจะออกฤทธิ์อยู่ในร่างกายประมาณ 1 วัน ขึ้นอยู่กับปริมาณการขับถ่ายออกจากร่างกาย การขับจะเร็วกว่าเมื่อปัสสาวะเป็นกรด ดังนั้นการ รักษาผู้ที่มีอาการจากฤทธิ์ยาบ้า เราจึงให้วิตามินซี หรือสารอื่นๆ ที่ทำให้ปัสสาวะเป็นกรด เพื่อเร่งการขับถ่ายทางปัสสาวะ
การนำไปใช้

ละลายน้ำแล้วฉีดเข้าเส้นเลือด บางคนนำไปเผาไฟแล้วสูดดมควันเหมือนการเสพยาบ้า ยาตัวนี้ทำให้อารมณ์เคลิบเคลิ้มสนุกสนานสดชื่นกระปรี้กระเปร่า ทำให้ติดได้ง่ายกว่า และมีอันตรายต่อร่างกาย อารมณ์และสังคมของผู้เสพมากกว่ายากลุ่มแอมเฟตามีนอื่นๆ ไม่ได้มีแพร่หลายกันทั่วไปเนื่องจากหายากและราคาค่อนข้างแพง มักจะใช้กันในสังคมไฮโซ นายนันท์ชัตสัณห์ สกุลพงศ์ นักจิตวิทยา ศูนย์บำบัดจังหวัดเชียงใหม่ ให้ข้อมูลว่า ยาไอซ์จะใช้เหมือนกับยากลุ่มยาบ้าอื่นๆ คือ สูดดม กลืนหรือสอดใส่ทวารหรืออาจใช้วิธีการสูบหรือฉีด ซึ่งผลจากยาจะรวดเร็วกว่า ผลกระทบของยาไอซ์จะแตกต่างกันไปในแต่ละคน ขึ้นอยู่กับขนาดร่างกาย น้ำหนัก ปริมาณและวิธีการใช้ยาเสพติด
ผลของยาไอซ์ > ผลของยาไอซ์ที่มีต่อร่างกาย

รูม่านตาขยาย เหงื่อออกมาก การมองเห็นพร่ามัว วิงเวียน ร่างกายซูบผอม ริมฝีปากแห้ง ความดันโลหิตสูงขึ้น อัตราการหายใจสูงขึ้น อุณหภูมิร่างกายสูงขึ้น ปวดหัวอย่างรุนแรง อัตราการเต้นของหัวใจเร็วขึ้นและผิดปกติ มือและนิ้วสั่น คลื่นไส้อาเจียน ที่สำคัญคือมีภาวะผิดปกติเสียหายอย่างถาวรของเส้นโลหิตในสมอง โดยเฉพาะอย่างยิ่งผู้ที่ใช้ในปริมาณสูง หรืออาจจะช็อกหมดสติไปได้
ผลของยาไอซ์ > ผู้ใช้เป็นประจำทั่วไป

ผู้ใช้ยาไอซ์เป็นระยะเวลานานจะมีคือ มีอาการคล้ายคลึงบางส่วนกับโรคซึมเศร้า ลดความอยากบริโภคของขบเคี้ยว ของจุกจิกขนมเบเกอรี่หวานที่มีน้ำตาลเพราะร่างกายถูกเติมเต็มด้วยตัวยาเมทแอมเฟตตามีนเข้าสู่ระบบเผาผลาญพลังงาน(เมทตาบอลิซึ่ม)แทนที่กันไปแล้วจึงไม่สนใจในอาหารและขนมคบเคี้ยวแบบในบุคคลอื่นๆโดยทั่วไปและส่งผลดีทางอ้อมในการควบคุมวินัยเพื่อการลดน้ำหนักให้ลดอย่างเห็นผลชัดเจนในผู้ใช้ที่แพทย์สั่งหรือต้องการผลข้อดังกล่าวเป็นหลักบางราย เพิ่มอัตราย้ำคิดย้ำทำ เพิ่มแนวโน้มความเสี่ยงของปอดสำหรับผู้เสพโดยการเผาผลึกเป็นควันแบบมวนบุหรี่และปืนควันบารากู่หรือเครื่องสูบบุหรี่ไฟฟ้าและไตเพราะขาดแรงจูงใจในการดื่มน้ำได้ ประสาทหลอนในบางรายแต่ไม่จำเป็นทุกราย บ้างพบความเชื่อมโยงทางอ้อมจากพฤติกรรมที่ส่งผลระยะยาวอาจทำให้เป็นหนึ่งในสาเหตุของการมีปัญหาเกี่ยวกับหินปูนและฟันสำหรับผู้ที่ใช้และไม่เอาใจใส่ต่อกิจวัตรประจำวันทำความสะอาดร่างกายโดยปัญหามาจากส่งผลต่ออารมณ์และบางรายที่ขาดความรู้อนามัยส่วนบุคคลในส่วนการอบรมเรื่องการดูแลสุขภาพอนามัยในช่องปากให้เกิดการขาดวินัยในการแปรงฟันในขณะเคลิ้มใจแต่หากดูแลสุขภาพช่องปากสม่ำเสมอไม่ลืมแปรงฟันหรือพบทันตแพทย์ทุก6 เดือนตามปกติเพื่อขูดหินปูนก็ไม่มีแนวโน้มในปัญหาดังกล่าวอย่างใด มีโรคต่างๆ เกี่ยวกับหัวใจ นอกจากนั้นในผู้เสพโดยเลือกวิธีการฉีดยาไอซ์เข้าทางเลือดทำให้ผู้ใช้อาจมีภาวะสุ่มเสี่ยงต่อการติดเชื้อไวรัสทางกระแสเลือดจากผู้อื่นได้ เช่น ตับอักเสบ B และ C โดยเฉพาะอย่างยิ่งถ้ามีการใช้อุปกรณ์ฉีดยาร่วมกันซึ่งไม่แนะนำเช่นนั้นควรแยกอุปกรณ์และใช้แล้วทิ้งเลยทุกครั้งเพื่อความปลอดภัยในการไม่สลับหรือแยกไม่ได้จากการวางป่ะปนกัน
แหล่งข้อมูลอื่น

ยาไอซ์ (Ice)
กิจมาโนชญ์ โรจนทรัพย์

| กิจมาโนชญ์ โรจนทรัพย์ |
| --- | --- |
เกิด: พิษณุ โรจนทรัพย์ 11 ตุลาคม พ.ศ. 2511 (56 ปี)  อำเภอบ้านค่าย จังหวัดระยอง
สัญชาติ: ไทย
การศึกษา: คณะนิเทศศาสตร์ จุฬาลงกรณ์มหาวิทยาลัย
อาชีพ: อาจารย์ ครู พิธีกร
กิจมาโนชญ์ โรจนทรัพย์ หรือที่รู้จักกันดีและนิยมเรียกว่า ครูลิลลี่ เป็นครูสอนพิเศษวิชาภาษาไทยที่ "สถาบันกวดวิชาพินนาเคิล" (ภาษาไทย ครูลิลลี่) ซึ่งตั้งอยู่ที่สยามสแควร์ ซอย 5 ครูลิลลี่จบการศึกษาชั้นประถมศึกษาและมัธยมศึกษาตอนต้นที่โรงเรียนอัสสัมชัญระยอง จังหวัดระยอง จบชั้นมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร แผนการเรียนภาษา-ฝรั่งเศส (ต.อ. รุ่น 48) จบการศึกษาระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย (รุ่น 24-รุ่นเดียวกับ สมพล ปิยะพงศ์สิริ) เอกวาทวิทยาและสื่อสารการแสดง
เริ่มทำงานแรกที่บริษัท TPI นิคมอุตสาหกรรม จังหวัดระยอง ในตำแหน่ง Employee Relations (ER) แต่ได้ค้นพบตนเองว่ามีจิตวิญญาณแห่งความเป็นครู จึงไปช่วยรุ่นพี่ที่รู้จักสอนนักเรียนระดับ ปวช. ที่โรงเรียนพาณิชยการ ในวิชาการสื่อสาร เมื่อค้นพบตนเองจึงมุ่งสู่หนทางนั้นอย่างเต็มตัว จึงไปสมัครเป็นอาจารย์ในมหาวิทยาลัยสยาม โดยสอนคณะนิเทศศาสตร์ ให้นักศึกษาชั้นปี 2 หลังจากสอนที่มหาวิทยาลัยสยามในช่วงระยะเวลาสั้น ๆ ก็เปลี่ยนมารับจ้างสอนพิเศษ โดยรับสอนหลายแห่ง และสุดท้ายก็ได้สอนที่สถาบันกวดวิชาพีนัคเคิล
ปัจจุบันได้ร่วมมือกับโรงเรียนกวดวิชาอาจารย์เจี๋ย (JIA) ขยายภาษาไทยครูลิลลี่เข้าไปในสาขาของโรงเรียนกวดวิชาอาจารย์เจี๋ยทั่วประเทศ เพื่อให้นักเรียนสะดวกต่อการเดินทางและประหยัดค่าใช้จ่าย
ประสบการณ์ทำงาน

ตำแหน่ง Employee Relations บริษัท TPI นิคมอุตสาหกรรม จังหวัดระยอง
อาจารย์มหาวิทยาลัยสยาม
อาจารย์กวดวิชา ภาษาไทย ครูลิลลี่ สถาบันกวดวิชาพีนาเคิล
อาจารย์พิเศษโครงการแบรนด์ ซัมเมอร์แคมป์ ณ มหาวิทยาลัยเกษตรศาสตร์
อาจารย์พิเศษมูลนิธิการศึกษาทางไกลผ่านดาวเทียม โรงเรียนไกลกังวล จังหวัดประจวบคีรีขันธ์
อาจารย์พิเศษโรงเรียนมัธยมศึกษาทั่วประเทศ
เข้าร่วมโครงการมูลนิธิ ดำรงชัยธรรม ช่วยเหลือชี้แนะรวมถึงเป็นกำลังใจให้เด็กนักเรียน
ผลงานพิธีกร

พิธีกรรายการ ยอดคนตะลุยฝุ่น (2545) ช่อง 5
พิธีกรรายการ ภาษาไทยน่ารู้กับครูลิลลี่ ช่อง 5
พิธีกรรายการ ก๊วนสาวข่าวแซ่บ ช่องเจเคเอ็น 18
ผลงานหนังสือ

เรียนภาษาไทยง่ายๆ สไตล์ครูลิลลี่(2545)
ไม่มีปัญหา
ครูลิลลี่สอนน้อง
LOVE QUEST ปฏิบัติการค้นหารัก (ผู้เขียนร่วม) (2550)
แบบ"เลียน"ภาษาไทย จากครูลิลลี่(2554)
เลือกได้... ไม่เสียชาติเกิด (2555)
คณะกรรมการ

กรรมการตัดสินภาษาไทยในรายการ "เก่งคิด พิชิตคำ Spelling Star" ทางช่อง 7
กรรมการตัดสินรสชาติอาหารในรายการ "อลหม่านจานใหม่" ทางช่อง 3 ร่วมกับ อรนภา กฤษฏี และ ธงธง มกจ๊ก
ผลงานอื่น ๆ

ทอล์คโชว์ อัด-สะ-จอ-รอ-หัน-กา-รัน-(ตี)-ลิน-ลี่-โชว์ ณ หอประชุมมหาวิทยาลัยธรรมศาสตร์ เมื่อวันที่ 18 สิงหาคม พ.ศ. 2545
รางวัล

ได้รับรางวัลเมขลา รายการสำหรับเด็กและเยาวชนดีเด่นประจำปี พ.ศ. 2545 จากรายการ “ภาษาไทยน่ารู้กับครูลิลลี่”
ได้รับรางวัลนิสิตเก่าดีเด่น จากสมาคมศิษย์เก่านิเทศศาสตร์ จุฬาลงกรณ์มหาวิทยาลัย
แหล่งข้อมูลอื่น

เว็บไซด์ครูลิลลี่อย่างเป็นทางการ เก็บถาวร 2010-03-05 ที่ เวย์แบ็กแมชชีน
แฟนเพจครูลิลลี่
ทวิตเตอร์ครูลิลลี่
อาจารย์ลิลลี่ สถาบันกวดวิชาพีนัคเคิล
I WAS BORN TO BE ครูลิลลี่[ลิงก์เสีย]
ครูลิลลี่ชี้ "แอ๊บแบ๊ว" ไม่ถึงขั้นภาษาวิบัติ
ครูลิลลี่ ประกาศ! ละทิ้งทางโลก ลือหึ่ง เตรียมบวช
อำเภอเมืองร้อยเอ็ด

| อำเภอเมืองร้อยเอ็ด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Roi Et
ศาลากลางจังหวัดร้อยเอ็ด
คำขวัญ: พระสังกระจายศักดิ์สิทธิ์ แหล่งผลิตแคนลือเลื่อง บึงพลาญชัยงามประเทือง  ถิ่นเมืองสาเกตนคร
แผนที่จังหวัดร้อยเอ็ด เน้นอำเภอเมืองร้อยเอ็ด
พิกัด: 16°3′12″N 103°39′12″E﻿ / ﻿16.05333°N 103.65333°E﻿ / 16.05333; 103.65333
ประเทศ:  ไทย
จังหวัด: ร้อยเอ็ด
พื้นที่
 • ทั้งหมด: 493.6 ตร.กม. (190.6 ตร.ไมล์)
ประชากร (2565)
 • ทั้งหมด: 157,085 คน
 • ความหนาแน่น: 318.24 คน/ตร.กม. (824.2 คน/ตร.ไมล์)
รหัสไปรษณีย์ : 45000
รหัสภูมิศาสตร์: 4501
ที่ตั้งที่ว่าการ: ที่ว่าการอำเภอเมืองร้อยเอ็ด ถนนเทวาภิบาล ตำบลในเมือง อำเภอเมืองร้อยเอ็ด จังหวัดร้อยเอ็ด 45000
 ส่วนหนึ่งของสารานุกรมประเทศไทย
เมืองร้อยเอ็ด เป็นอำเภอหนึ่งของจังหวัดร้อยเอ็ด โดยถือเป็นศูนย์กลางด้านการปกครองและเศรษฐกิจของจังหวัด
ที่ตั้งและอาณาเขต

อำเภอเมืองร้อยเอ็ดตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองมหาสารคาม (จังหวัดมหาสารคาม) และอำเภอจังหาร
ทิศตะวันออก ติดต่อกับอำเภอธวัชบุรี
ทิศใต้ ติดต่อกับอำเภออาจสามารถและอำเภอจตุรพักตรพิมาน
ทิศตะวันตก ติดต่อกับอำเภอศรีสมเด็จ
การแบ่งเขตการปกครอง > การปกครองส่วนภูมิภาค

อำเภอเมืองร้อยเอ็ดแบ่งพื้นที่การปกครองออกเป็น 15 ตำบล 201 หมู่บ้าน
↑  ข้อมูลวันที่ 1 มกราคม พ.ศ. 2562
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองร้อยเอ็ดประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลเมืองร้อยเอ็ด ครอบคลุมพื้นที่ตำบลในเมืองทั้งตำบล
เทศบาลตำบลโนนตาล ครอบคลุมพื้นที่ตำบลโนนตาลทั้งตำบล
เทศบาลตำบลปอภาร ครอบคลุมพื้นที่ตำบลปอภาร (ปอพาน) ทั้งตำบล
เทศบาลตำบลสีแก้ว ครอบคลุมพื้นที่ตำบลสีแก้วทั้งตำบล
องค์การบริหารส่วนตำบลรอบเมือง ครอบคลุมพื้นที่ตำบลรอบเมืองทั้งตำบล
องค์การบริหารส่วนตำบลเหนือเมือง ครอบคลุมพื้นที่ตำบลเหนือเมืองทั้งตำบล
องค์การบริหารส่วนตำบลขอนแก่น ครอบคลุมพื้นที่ตำบลขอนแก่นทั้งตำบล
องค์การบริหารส่วนตำบลนาโพธิ์ ครอบคลุมพื้นที่ตำบลนาโพธิ์ทั้งตำบล
องค์การบริหารส่วนตำบลสะอาดสมบูรณ์ ครอบคลุมพื้นที่ตำบลสะอาดสมบูรณ์ทั้งตำบล
องค์การบริหารส่วนตำบลโนนรัง ครอบคลุมพื้นที่ตำบลโนนรังทั้งตำบล
องค์การบริหารส่วนตำบลหนองแก้ว ครอบคลุมพื้นที่ตำบลหนองแก้วทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลดงลาน ครอบคลุมพื้นที่ตำบลดงลานทั้งตำบล
องค์การบริหารส่วนตำบลแคนใหญ่ ครอบคลุมพื้นที่ตำบลแคนใหญ่ทั้งตำบล
องค์การบริหารส่วนตำบลเมืองทอง ครอบคลุมพื้นที่ตำบลเมืองทองทั้งตำบล
แหล่งข้อมูลอื่น

เว็บไซต์เทศบาลเมืองร้อยเอ็ด
เว็บไซต์องค์การบริหารส่วนตำบลรอบเมือง
เขตเทศบาลในอำเภอเมืองร้อยเอ็ด
เลี้ยงแช

เลี้ยงแช หรือ ชื่อภาษาจีนกลางคือ เหลียงซิง (อังกฤษ Linxing) เป็นตัวละครในนวนิยายกำลังภายในเรื่อง เซียวฮื้อยี้ บทประพันธ์โดย โก้วเล้ง เลี้ยงแชเป็นน้องสาวของเอี้ยง้วย และรองประมุขแห่งวังบุปผา เลี้ยงแชเป็นผู้คิดแผนขึ้นมาเพื่อจะช่วยชีวิตเด็กทั้งสองจากเงื้อมมือของพี่สาว
เนื้อเรื่อง

เลี้ยงแช หรือชื่อตามนวนิยายแปล ประมุขวังเอ็นดูดาว เป็นน้องสาวของเอี้ยง้วย และเป็นรองประมุขแห่งวังบุปผา เลี้ยงแชตกหลุมรักกังปัง เช่นเดียวกับพี่สาว แต่เนื่องจากความกลัวจึงไม่กล้าที่จะกล่าวความในใจออกไป หลังจากที่กังปัง และฮวยง้วยโน้วตายไปแล้ว เลี้ยงแชใช้ข้ออ้างที่ว่าจะให้เด็กแฝดทั้งสองเข่นฆ่ากันในอนาคตเพื่อให้พี่สาวยอมไว้ชีวิตเด็กทารกทั้งสอง เอี้ยง้วยเห็นด้วย ทั้งสองนำตัวเด็กทารกคนหนึ่งไปเลี้ยงดูและถ่ายทอดวิชาให้ โดยตั้งชื่อว่า ฮวยบ่อข่วย (แปลว่าไร้ตำหนิ) ทั้งสองเก็บตัวอยู่ในวังบุปผานานถึง 17 ปี ก่อนที่จะปลอมตัวเป็น "ตั้งซินแส" และ "บั๊กฮูหยิน" ออกตามหาเซียวฮื้อยี้และฮวยบ่อข่วย ในท้ายที่สุดระหว่างการประลองระหว่างทั้งสอง เลี้ยงแชจึงถูกพี่สาวของตนเองฆ่า เพราะเลี้ยงแซตั้งใจจะบอกความจริงให้แก่เซียวฮื้อยี้และฮวยบ่อข่วย ซึ่งในนิยายได้บอกใบ้ไว้ว่า เลี้ยงแซไม่มีความตั้งใจจะให้สองพี่น้องฆ่ากันอย่างแท้จริง หากแต่เป็นแผนเพื่อช่วยชีวิตเด็กน้อยทั้งสองไว้เท่านั้น
ลักษณะท่าทาง และบุคลิกภาพ

ในนวนิยายบรรยายถึงเลี้ยงแชว่ามีความงามยิ่งกว่าดอกไม้ที่บานในฤดูใบไม้ผลิ และเป็นสตรีที่งดงามที่สุดในดินแดน แม้แต่พี่สาวก็ไม่อาจเปรียบเทียบได้ กระนั้นก็ตามเลี้ยงแซกลับเป็นคนพิการเพราะแขนลีบหนึ่งข้าง จึงต้องใส่เสื้อผ้าปิดบังกระนั้นก็ปิดบังความพิการไม่ได้ เซียวฮื้อยี้กล่าวว่า ไม่ว่าจะมากหรือน้อยก็ตาม เลี้ยงแซมีความอบอุ่นมากกว่าเอี้ยง้วย และอีกครั้งหนึ่งทิเพ้งโกวกล่าวต่อกังเง็กนึ้งว่าเลี้ยงแซมีจิตใจที่เมตตามากกว่าเอี้ยง้วยมากเช่นกัน สำหรับฮวยบ่อข่วย เลี้ยงแซเปรียบเสมือนมารดาที่ฮวยบ่อข่วยให้ความเคารพและรักใคร่อย่างสูงสุด ตรงกันข้ามกับเอี้ยง้วยที่ฮวยบ่อข่วยเคารพเพราะเกรงกลัว ในนิยาย ฮวยบ่อข่วยกราบเลี้ยงแซเมื่อพบหลายครั้ง แต่ไม่เคยปรากฏว่ากราบเอี้ยง้วยเลย
พลังฝีมือ

เลี้ยงแชสำหรับพลังหยกอำไพขั้นที่เก้า (อ้างอิงตามนิยายฉบับล่าสุด) ในตอนแรกก่อนที่นางจะสำเร็จถึงขั้นที่เก้า เว่ยอู๋หยาหัวหน้าสิบสองนักษัตริย์กล่าวว่า พลังฝีมือของเลี้ยงแชนั้นด้อยกว่า แต่ก็ไม่แตกต่างจากเอี้ยง้วยมากนัก และจากคำพูดของเลี้ยงแชเอง เมื่อเปรียบกับอี่น้ำเทียนก่อนที่จะสำเร็จวิชาอาภรณ์วิวาห์ เลี้ยงแซมีฝีมือสูงส่งกว่าอี่น้ำเทียนอยู่เล็กน้อย แต่ความแตกต่างนี้มีเล็กน้อยมาก จนอาจไม่เห็นความแตกต่างถ้าหากทั้งสองได้ต่อสู้กัน อย่างไรก็ตาม เลี้ยงแชไม่เกรงกลัวอี่น้ำเทียน หากแต่เกรงกลัวพี่สาวมาก เว่ยอู๋หยา หัวหน้าสิบสองนักษัตริย์ได้รับการกล่าวขวัญถึงว่ามีฝีมือเทียบเท่ากับเลี้ยงแช ซึ่งได้ปรากฏในภายหลังว่า เว่ยอู๋หยามีพลังฝีมือเหนือกว่าเซียวฮื้อยี้เพียงเล็กน้อยเท่านั้น ดังนั้นย่อมไม่มีทางที่จะมีฝีมือสูสีกับเลี้ยงแช ทั้งในตอนท้ายเลี้ยงแชสำเร็จวิชาหยกอำไพขั้นที่เก้า เว่ยอู๋หยานั้นไม่สามารถเทียบนางได้เลยแม้แต่น้อย
ในสื่ออื่น

บทประพันธ์เรื่องลูกปลาน้อยเซียวฮื้อยี้ได้มีการนำมาสร้างเป็นละครโทรทัศน์, ภาพยนตร์ และการ์ตูน โดยในละครโทรทัศน์ เลี้ยงแชรับบทโดยนักแสดงดังมีรายนามต่อไปนี้
TTV ไต้หวัน พ.ศ. 2520 โดย Yin Pao-lien
TVB ฮ่องกง พ.ศ. 2522 โดย Wan Lau-mei
TTV ไต้หวัน พ.ศ. 2529 โดย Chang Min-min
TTV ไต้หวัน พ.ศ. 2542 โดย Chang Jui-chu
ฮ่องกง พ.ศ. 2548 โดย Ni Jingyang
ในการ์ตูน เลี้ยงแช ถูกวาดโดย เหอจื้อเหวิน
ความแตกต่างระหว่างนิยาย และการ์ตูน

ในนิยาย เลี้ยงแซเป็นคนพิการแขนลีบ ซึ่งปรากฏเหตุผลต่อมาในตอนกลางของเรื่องว่า เพราะปีนต้นไม้เพื่อเก็บลูกท้อ แต่ถูกเอี้ยง้วยผลักตกจากต้นไม้ แต่ในการ์ตูน แม้จะมีการกล่าวถึงเหตุการณ์นี้ แต่เลี้ยงแซเพียงแต่ขาหักเท่านั้น และมิได้มีความพิการแต่อย่างใด
ในการ์ตูน เลี้ยงแซจะเป็นผู้ถ่ายทอดวิชาแก้เคล็ดพลังเด็ดบุปผาต่อหยกทั้งสามกระบวนท่าให้แก่ฮวยบ่อข่วย และยังได้ถ่ายทอดพลังให้แก่ฮวยบ่อข่วยจนสำเร็จวิชาหยกอำไพขั้นที่เจ็ด ในขณะที่ในนิยายจะไม่มีการกล่าวถึงส่วนนี้เลย
ในการ์ตูน โซวเอ็งจะมีหน้าตาเหมือนกับเลี้ยงแซทุกประการ แต่ในนิยาย โซวเอ็งมีหน้าตาคล้ายกับประมุขวังบุปผาทั้งสองคน
ดูเพิ่ม

เอี้ยง้วย
เซียวฮื้อยี้
หน้าลายพรม

| --- | --- |
หน้าลายพรม Carpet page
   “หน้าลายพรม” จาก “พระวรสารลินดิสฟาร์น”
หน้าลายพรม (อังกฤษ: Carpet page) เป็นลักษณะอย่างหนึ่งของหนังสือวิจิตรของศิลปะเกาะ ซึ่งเป็นหน้าหนังสือที่ส่วนใหญ่จะเป็นลวดลายตกแต่งที่เป็นลายเรขาคณิต ที่อาจจะรวมทั้งรูปสัตว์ที่วาดซ้ำกันเป็นลาย งานลักษณะนี้มักจะใช้เป็นหน้าเริ่มต้นของพระวรสารแต่ละตอนของพระวรสารสี่ฉบับ คำว่า “หน้าลายพรม” หมายถึงหน้าหนังสือวิจิตรของศาสนายูดาย, ศาสนาคริสต์ และ ศาสนาอิสลามที่ไม่ข้อคความ และจะมีก็แต่ลวดลายตกแต่งเท่านั้น หน้าลายพรมแตกต่างจากหน้าที่อุทิศให้กับหน้าที่มีอักษรตัวต้นประดิษฐ์ แม้ว่าการตกแต่งโดยทั่วไปแล้วจะคล้ายคลึงกันก็ตาม
หน้าลายพรมเป็นหน้าที่มีวัตถุประสงค์เพียงเพื่อการตกแต่งด้วยสีสันอันสดใส, เส้นที่มีพลัง และลายสอดประสานอันซับซ้อน ลักษณะของการตกแต่งมักจะมีความสมมาตร หรือเกือบจะมีความสมมาตร ทั้งตามแนวนอนและตามแนวตั้ง นักประวัติศาสตร์ศิลป์บางท่านสันนิษฐานว่าเป็นงานศิลปะที่มีต้นรากมาจากการตกแต่งหน้าหนังสือของชาวค็อพท์ และที่แน่ที่สุดคือเป็นงานที่ยืมมาจากงานโลหะร่วมสมัย และพรมโอเรียนทัลหรือผ้าแบบอื่น ๆ เองก็อาจจะมีอิทธิพลต่อหน้าลายพรมดังกล่าวด้วย ตราและหนังสือพระวรสารสโตนีเฮิร์สท์ก็เป็นสัญลักษณ์ของการเขียนหน้าลายพรมอย่างง่าย ๆ และงานหน้าปกโลหะอีกสองสามชิ้นที่ยังคงหลงเหลืออยู่จากสมัยเดียวกันเช่น “พระวรสารลินเดา” ก็เป็นงานที่มีลักษณะใกล้เคียงกัน ที่มาอีกแห่งหนึ่งคือลวดลายของพื้นโมเสกของโรมันที่พบในบริเตนในสมัยหลังโรมัน “พระวรสารไคเรนซิส” ภาษาฮิบรูจากคริสต์ศตวรรษที่ 9 ก็มีหน้าหนังสือที่คล้ายกันกับหน้าลายพรม
งานชิ้นแรกที่สุดที่มีหน้าลายพรมมาจากต้นคริสต์ศตวรรษที่ 7 “หนังสือบอบบิโอ โอโรซิอัส” และมีลักษณะที่ใกล้เคียงกับการตกแต่งของปลายยุคโบราณมากกว่า งานหน้าลายพรมที่สำคัญ ๆ ก็ได้แก่ “พระวรสารเคลล์ส”, “พระวรสารลินดิสฟาร์น”, “พระวรสารเดอร์โรว์” และหนังสือวิจิตรฉบับอื่น ๆ
ระเบียงภาพ

“หนังสือบอบบิโอ โอโรซิอัส”
“พระวรสารเดอร์โรว์”
“พระวรสารเคลล์ส”
พระวรสารเลนินกราด
หน้าลายพรมแบบอาหรับ
หน้าลายพรมแบบอาหรับ
หน้าลายพรมแบบอาหรับ
ดูเพิ่ม

หนังสือวิจิตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ หน้าลายพรม
Alexander, J.J.G. A Survey of Manuscripts Illuminated in the British Isles: Volume One: Insular Manuscripts from the 6th to the 9th Century. London England: Harvey Miller. 1978.
Brown, Michelle P. Understanding Illuminated Manuscripts: A Guide to Technical Terms. Malibu, California: The J. Paul Getty Museum. 1994.
Laing, Lloyd and Jennifer. Art of the Celts: From 700 BC to the Celtic Revival. Singapore: Thames and Hudson. 1992.
Megaw, Ruth and Vincent. Celtic Art: From its Beginnings to the Book of Kells. New York: Thames and Hudson. 2001.